type: caselaw

jurisdiction: EU

text:
 29.6.2015
 HU
 Az Európai Unió Hivatalos Lapja
 C 213/10
 A Bíróság (második tanács) 2015. április 29-i ítélete (a Bundesverwaltungsgericht [Németország] előzetes döntéshozatal iránti kérelme) – Bundesrepublik Deutschland kontra Nordzucker AG
 (C-148/14. sz. ügy) (1)
 ((Előzetes döntéshozatal iránti kérelem - Környezet - 2003/87/EK irányelv - Az üvegházhatást okozó gázok kibocsátási egységeinek kereskedelmi rendszere az Unióban - A kibocsátási egységek átadására vonatkozó kötelezettség terjedelmének meghatározása - Szankciók - A 16. cikk (1) és (3) bekezdése))
 (2015/C 213/14)
 Az eljárás nyelve: német
 A kérdést előterjesztő bíróság
 Bundesverwaltungsgericht
 Az alapeljárás felei
 Felperes: Bundesrepublik Deutschland
 Alperes: Nordzucker AG
 Rendelkező rész
 A 2004. október 27-i 2004/101/EK európai parlamenti és tanácsi irányelvvel módosított, az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelv 16. cikkének (3) bekezdését úgy kell értelmezni, hogy az nem alkalmazandó egy olyan üzemeltetőre, aki üvegházhatást okozó gázoknak az ezen irányelv 15. cikke szerint bejelentett és hitelesített előző évi kibocsátásnak megfelelő mennyiségű kibocsátási egységét átadja, ha az illetékes nemzeti hatóság által az átadás határidejének lejártát követően elvégzett kiegészítő vizsgálat során bebizonyosodik, hogy e kibocsátásokra vonatkozóan túl alacsony mennyiséget jelentettek be, következésképpen az átadott kibocsátási egységek mennyisége nem elegendő.
 A tagállamok feladata annak meghatározása, hogy ilyen helyzetben a 2004/101 irányelvvel módosított 2003/87 irányelv 16. cikkének (1) bekezdésével összhangban milyen szankciók szabhatók ki.
 (1) HL C 235., 2014.7.21.